Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
9 เม.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 7.76 จุด (0.47%) ปิดภาคเช้าที่ 1,653.94 จุด ด้วยมูลค่าการซื้อขาย 20,633.98 ล้านบาท
Most Positive Impact: PTTEP (+1.16 จุด), AOT (+1.05 จุด), PTT (+0.7 จุด)
Most Negative Impact: BDMS (-0.31 จุด), MAKRO (-0.23 จุด), CPF (-0.21 จุด)
ตลาดหุ้นไทยถูกผลักดันโดยกลุ่มพลังงาน(+3.13 จุด) ขนส่ง(+1.12 จุด) ปิโตรฯ(+1.06 จุด) และกลุ่มธนาคาร(+0.99 จุด) ส่วนกลุ่มที่กดดันดัชนีมาจาก กลุ่มโรงพยาบาล(-0.24 จุด) และกลุ่มพาณิชย์ (-0.18 จุด)
แนวโน้มตลาดบ่าย
ติดตามการประชุม ครม. วันนี้ คาดว่าการท่องเที่ยวแห่งประเทศไทยจะมีการเสนอให้รัฐบาลยืดระยะเวลาการใช้มาตรการ Free Visa on Arrival ออกไปอีก 6 เดือน จากเดิมที่มาตรการได้ถูกต่ออายุมาแล้วก่อนหน้านี้ซึ่งจะหมดอายุในวันที่ 30 เม.ย.นี้ หาก ครม. อนุมัติจะเป็น sentiment บวกต่อกลุ่มท่องเที่ยว และสนามบิน
มองตลาดหุ้นไทยภาคบ่ายยืนแดนบวกต่อโดยมีแนวต้านที่ 1,655 จุด ทั้งนี้คาดว่าหุ้นกลุ่มพลังงานจะช่วยผลักดันตลาดต่อในช่วงบ่าย สำหรับหุ้นแนะนำเลือกหุ้นในกลุ่มพลังงานต้นน้ำ(PTT PTTEP) และโรงกลั่น(TOP) เนื่องจากมองว่าราคาน้ำมันจะปรับตัวขึ้นจากสถานการณ์ตึงตัวด้านอุปทานน้ำมันที่จะดำเนินต่อไปจาก 1.สถานการณ์ความรุนแรงในลิเบีย 2.การคว่ำบาตรเวเนซุเอล่า 3.การลดกำลังการผลิตของกลุ่ม OPEC
ประเด็นเศรษฐกิจที่น่าติดตามในสัปดาห์นี้
วันพุธติดตาม 1.รายงานประจำเดือนของกลุ่ม OPEC 2.การประชุมนโยบายการเงินของธนาคารกลางยุโรปซึ่งตลาดคาดว่าจะคงอัตราดอกเบี้ยไว้ 3.ตัวเลข CPI ของสหรัฐฯประจำเดือนมี.ค.โดยตลาดคาดการณ์ 0.3% MoM 4.สต๊อคน้ำมันดิบสหรัฐฯประจำสัปดาห์
วันพฤหัสติดตาม 1.ตัวเลข CPI ของจีนประจำเดือนมี.ค.โดยตลาดคาดการณ์ -0.2% MoM 2.รายงานการประชุมนโยบายการเงินของธนาคารกลางสหรัฐฯ
วันศุกร์ติดตามดุลการค้าของจีนประจำเดือนมี.ค. โดยตลาดมองเกินดุล 7.05 พันล้านเหรียญ
หุ้นแนะนำ AMATA ERW PTTEP